વસ્તુ અને સેવા કર એટલે કે જીએસટી પર થઇ રહેલી વિવિધ ફરિયાદો અને મુશ્કેલીઓને જોતા આજે આસામના ગુવાહાટીમાં જીએસટી કાઉન્સીલની બેઠક બોલવવામાં આવી હતી . . ઉલ્લેખનીય છે કે આજથી શરૂ થતી આ 23મી જીએસટી કાઉન્સીલ બે દિવસ માટે ચાલશે . જેમાં અનેક મોટા નિર્ણયો લેવાશે તેવી સંભાવના રહેલી છે . ઉલ્લેખનીય છે કે ગુજરાત વિધાનસભાની ચૂંટણીમાં આવી રહી છે અને આ પહેલા વેપારીઓને ખુશ કરાય તેવા નિર્ણયો પણ આ બેઠકમાં લેવામાં આવે તેવી સંભાવના રહેલી છે . તેવી સંભાવના રહેલી છે કે રોજિંદા વપરાશની વસ્તુઓને સસ્તી કરવામાં આવે . સાથે જ મેકએપ , ઇલેક્ટ્રિક બ્લબ જેવી વસ્તુઓને પણ 18 ટકા જીએસટી ટેક્સમાંથી ઘટાડીને 12 ટકા ટેક્સમાં દાખલ કરે . સાથે જ હોટલમાં ખાવા પર પણ 18 ટકાના બદલે 12 ટકા ટેક્સ લેવામાં આવે તે પર પણ નિર્ણય કરવામાં આવશે . આ બેઠક પહેલા બિહારના ઉપમુખ્યમંત્રી સુશીલ મોદીએ કહ્યું કે જીએસટી ટોપ સ્લેબ એટલેકે 28 ટકા વાળા ટેક્સમાં આવતી 80 ટકા જેટલી વસ્તુઓ પર ટેક્સ હળવો કરવામાં આવશે . સાથે જ 28 ટકાના ટેક્સ સ્લેબમાં આવતી 80 ટકા જેવી વસ્તુઓ 18 ટકાના સ્લેબમાં લાવવામાં આવશે . બેઠક પછી એક નવા ટેક્સની પણ જાહેરાત થવાની સંભાવના રહેલી છે . નોંધનીય છે કે બુધવારે પીએમ મોદીએ બિહાર ચેમ્બર ઓફ કોમર્સના એક કાર્યક્રમમાં કહ્યું હતું કે અત્યાર સુધીમાં 100થી વધુ વસ્તુઓ પર ટેક્સ ઓછો કરવામાં આવ્યો છે . GST ના 28 ટકા સ્લેબમાં કુલ 227 આઇટમ આવે છે . સુશીલ મોદીએ કહ્યું કે આજથી શરૂ થતી જીએસટીની બેઠકમાં આમાંથી કંઇ વસ્તુઓને આ સ્લેબમાંથી નીકાળી 18 ટકા વાળા સ્લેબમાં નાંખી શકાય તે અંગે ચર્ચા કરવામાં આવશે . સાથે જ GST ફિટમેન્ટ કાઉન્સિલ કેટલાક સામને 18 ટકા ટેક્સમાંથી 12 ટકા સ્લેબમાં લાવવા માટે પણ પ્રયાસ કરશે .